<classify> Nora Damian Dar es Salaam WATOTO 17,000 wamefanyiwa vitendo vya ukatili wa kijinsia kwa mwaka2017 huku matukio mengi yakifanywa na ndugu au jamaa wa karibu. Katika kipindi hicho, maambukizi mapya ya virusi vya Ukimwi katikakundi la vijana yaliongezeka na kufikia asilimia 40, huku kwa mabinti pekeeyakiwa ni asilimia 80. Takwimu hizo zilitolewa juzi na Naibu Waziri wa Afya, Maendeleo yaJamii, Jinsia, Wazee na Watoto, Dk. Faustine Ndugulile, baada ya kutembelea kijijicha watoto kilicho chini ya shirika la kuhudumia watoto waliopoteza au waliokwenye hatari ya kupoteza malezi ya wazazi SOS. Tumeanzisha kamati za ulinzi za watoto katika kila ngazi, lakini badotuna changamoto kwa sababu wanaofanya matukio wengi wako ndani ya familia. Utakuta wanalipana faini, kupeana ngombe na wakati mwingine mtoto aumzazi anaweza kubadilisha maneno kupoteza ushahidi, alisema Dk. Ndugulile. Alisema watoto wengi hivi sasa ni yatima, na kwamba kuna ongezeko lawatoto wanaoishi na kufanya kazi mtaani, hususan maeneo ya majiji kutokana nawatu kuwatumia kama mtaji wa kupata fedha. Kuhusu mimba za utotoni, alisema asilimia 27 ya mabinti wenye umrikati ya miaka 15 19 wana watoto au ni wajawazito. Mkoa wa Katavi ni asilimia 50, yaani ukiingia leba wodi utafikirikwamba uko darasani, lakini hao ndio wazazi wetu, alisema Dk. Ndugulile. Naye Mkurugenzi wa SOS Tanzania, David Mlongo, alisema watoto 65wamerejeshwa kwenye familia na jamii zao za asili kati ya mwaka 2017 na 2019baada ya mazingira kuwa rafiki. Alisema walirejeshwa kupitia programu ya malezi kwenye mfumounaoshabihiana na familia ya kawaida, ambao hadi sasa watoto 612, kati yaowasichana 308 na wavulana 304 wanaendelea kupata malezi. Tumekuwa tukifanya utetezi wa haki za watoto wanaopata malezi nje ya mfumowa familia ili kuhakikisha wale ambao hatua zote za kufanya wapate malezi ndaniya familia zimeshindikana ndiyo wapelekwe kwenye malezi mbadala, alisemaMlongo. Alisema pia kupitia programu ya kujenga uwezo wa familia, wamewafikiawatoto na vijana 34,418 kuanzia mwaka 2015 hadi sasa, ambao wamenufaika nahuduma za elimu, afya na kuboresha pato la familia kuziwezesha kumudu mahitajiya msingi. Mkurugenzi huyo alisema kijiji cha Dar es Salaam hadi sasa kinahudumiawatoto 120 na kati yao wavulana ni 66 na wasichana ni 54 na kwamba kina kina mama13 wanaosaidiwa na walezi nane. Mlongo alisema kati ya watoto hao, sita wapo chini ya umri wa kuanzashule, 14 wako shule ya awali, 56 shule ya msingi, 50 sekondari na wengine 40katika vyuo mbalimbali ndani na nje ya nchi.  <topic>: KITAIFA 